**ZAPISNIK**

sa **11. sjednice** Gradskog vijeća Grada Makarske,

održane **14. prosinca 2018.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10.00 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 17 vijećnika kao i da je održavanje sjednice pravovaljano.

**Sjednici nazočni vijećnici:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Ivan Kotarac
6. Daniela Primorac
7. Neven Vranješ
8. Sretan Glavičić
9. Gordana Muhtić
10. Jagoda Martić
11. Milan Grbavac
12. Hloverka Novak Srzić
13. Ivan Perić
14. Ivan Šimić

**Odsutni vijećnici:**

1. Tonći Bilić
2. Josip Paunović
3. Siniša Srzić

**Ostali nazočni:**

1. Jure Brkan, gradonačelnik Grada Makarska

2. Dražen Nemčić, zamjenik gradonačelnika Grada Makarske

3. Joze Vranješ, zamjenik gradonačelnika Grada Makarske

4. Lara Rakušić Ivanković, tajnica Gradskog vijeća Grada Makarske

5. Angela Kuran, v.d. pročelnica Upravnog odjela za financije i proračun

6. Matko Lovreta, pročelnik Upravnog odjela za komunalne djelatnosti

7. Dražen Kuzmanić, v.d. pročelnika Upravnog odjela za društvene djelatnosti

8. Antonio Zec, v.d. upravitelj Pogona za obavljanje komunalnih djelatnosti

8. Tonći Batinić, viši stručni suradnik u Uredu gradonačelnika

9. Igor Batošić, županijski vijećnik Splitsko-dalmatinske županije

10. Predrag Aranđelović, predstavnik srpske nacionalne manjine

**Predstavnici medija:** RMR, *Makarsko primorje* – Jasna Morović, *Makarska kronika* – Dijana Turić, CROPIX – Ivo Ravlić, TV *Jadran* – Studio Pašalić, *Radio Split* Vedran Ribarević.

Himna „Lijepa naša domovino“

Predsjednik Gradskog vijeća Marko Ožić-Bebek je na temelju čl. 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnica Jagoda Martić,** postavlja pitanje:

1. Moje pitanje odnosno na neki način će biti u njemu koncipirano nekoliko je upućeno gradonačelniku pa evo samo kratki uvod. Znači Gradsko vijeće je u prošlom sazivu na svojoj 23. sjednici održanoj 2. studenog 2016. godine jednoglasno usvojilo Lokalni program djelovanja za mlade za razdoblje 2016. do 2020. godine. To je prvi put da je naš grad donio javnu politiku djelovanja za mlade koja jasno utvrđuje smjernice i prioritete djelovanja i koja povezuje sve subjekte koji se na bilo koji način bave ovom problematikom. Ono što je važno napomenuti da je ovaj dokument nastao na temelju analize stvarnog stanja i donošenju kojeg je prethodilo provođenje anketa među učenicima, radionice, panel rasprave sa fokus grupama i onda su na temelju toga u konačnici utvrđeni ciljevi, mjere i zadatci kao i nositelji realizacije programa i rokovi izvršenja. Imenovana je radna skupina za praćenje provedbe programa. Čini mi se da se vašim dolaskom na čelo grada odustalo od daljnje provedbe ovog programa ili ako se nije u potpunosti odustalo onda se značajno usporilo sa zacrtanim aktivnostima. Moje pitanje glasi, odnosno moja pitanja glase da li ste imenovali novu radnu skupinu što je bilo za očekivati jer je u prošloj radnoj skupini bilo dosta ljudi koji su po funkciji tu bili uključeni i tko je sada zadužen za praćenje provedbe ovog programa. Na drugo pitanje sam već dobila odgovor jer sam na brzinu pogledala dnevni red za iduću sjednicu a htjela sam pitat da li planirate na jednoj od sjednica Gradskog vijeća da se podnese izvještaj o dosadašnjoj provedbi, što vidim da je na dnevnom redu iduće sjednice, što me veseli. I na kraju kakav je vaš stav i mišljenje o kreiranju javne politike za mlade na lokalnoj razini koja se temelji upravo na ovom dokumentu.

**Zamjenik gradonačelnika Grada Makarske Dražen Nemčić,** je odgovorio na postavljeno pitanje:

1. Gradonačelnik je imenovao novu radnu skupinu koja se sastoji od djelatnika Grada Makarske, znači Gradske uprave, podijeljeni su po prioritetnim područjima. Znači to je kolegica predstojnica, pročelnik za društvene djelatnosti, savjetnica Marina Andačić Krivić, tu je Tonći Batinić, Petar Kelvišer ispred Udruge Ruke za bolju Makarsku, mislim, možda sam nekog zaboravio. Uglavnom mogu vam dostavit tu odluku, rješenje, vezano za to. Ja ću bit zadužen za praćenje programa. Nedavno smo imali sastanak sa gosp. Kelvišerom vezano za njegovo izviješće i za buduće radnje. Već smo dogovorili da ćemo se naći 14. siječnja a do tada će svi, znači svi koordinatori po prioritetnim područjima djelovanja, će dostavit prijedloge za 2019. sukladno programu. Onda ćemo ih razmotrit te ćemo u siječnju donijeti plan za daljnji rad, tj. za daljnje postupanje sukladno stavki.

**Vijećnica Jagoda Martić,** komentar odgovora:

1. Zahvaljujem se na odgovoru. Veseli me ćuti da se ipak maklo s neke mrtve točke znači nakon nekog zatišja ponovno te aktivnosti pokrenule jer mislim da je to to vrlo važno za grad s obzirom da sam već rekla da se radi o jednom zaista kvalitetnom dokumentu što smo dobili priznanja i od vanskih ljudi jer se nije radilo o dokumentu, obično ti dokumenti nastaju po principu copy paste, nego zaista na temelju pravog stanja. Pa me veseli da se evo nakon nekog vakuma u aktivnostima ipak s tim pokrenulo jer nakon što smo nako olako ukinuli Savjet za mlade mislim da ne bi bilo dobro za naš grad da jednostavno se, ne damo što veći doprinos u tome da se naši mladi sugrađani aktiviraju i da se uključe u sve segmente društva. Međutim evo još nisam čula i odgovor gradonačelnika kakav je njegov osobni stav odnosno da li će i on dati svoj doprinos kako bi se ovo zaista radilo dalje onako kako treba.

**Gradonačelnik Grada Makarske** **Jure Brkan,** odgovara na postavljeno pitanje:

1. Gledajte to je jednostavno i jasno. Nama je u interesu da se mladi i politički i obuče i nauče i da žive taj dio grada u svim svojim segmentima. Normalno da ćemo nastaviti sa politikom, znači programom djelovanja za mlade, međutim tu je bilo i propusta. Maloprije spominjete da smo mi raspustili Savjet mladih. Nismo. Savjet mladih se sam raspustio. Znači tu ima i neke druge stvari, sad mlade treba angažirati i malo ih potaknuti. Nažalost ima tu i momenata da ih se krivo angažira, da ih se i krivo informira, dezinformira, da ne kažem baš od nekih djelatnika koji su dosad bili u Programu djelovanja za mlade pa onda ti takvi pozivaju na bune, na nerede, sve na neutemeljenim i neprovjerenim informacijama. Mi ćemo to dosad promijenit i o svemu će i naša mladež a i svi ostali građani biti javno i transparentno i informirani i potaknuti da se na demokratske načine uključe u politički život našega grada.

**Vijećnica Jagoda Martić,** komentar odgovora:

1. Ne znaš doduše, nisam baš shvatila ovaj dio o dezinformacijama mladih. Što se tiče Savjeta mladih naravno da ga je Gradsko vijeće raspustilo na njihov zahtjev, ali ono kad sam rekla da smo nekako olako prešli preko toga mislila sam na to da nismo napravili nove iskorake i nove napore u formiranju novog Savjeta mladih nego mi se čini da smo to eto tako jedva dočekali da se tog tijela riješimo. Što naravno da je to vrlo osjetljiva tematika i da su mladi ti nekad inertni ali je na nama da ih guramo i da ih na neki način usmjeravamo prema onakvim aktivnostima kakve bi i onom mjestu u društvu kakvo bi oni u našem gradu trebali imati.

**Vijećnica Gordana Muhtić,** postavlja pitanja:

1. Moje prvo pitanje je prvi put bilo na ovome gradskome vijeću prošle godine točno u ovo doba. Gradonačelnik nam je obećao da će se do Nove Godine područje Peškere prepustiti Gradu Makarskoj, dakle da će Ministarstvo državne imovine i ministar Marić to raditi i da će Peškera biti. Dakle prošlo je više od godinu dana od tada, evo slijedi nam i Nova Godina, sjednica Vlade u Splitu kao što sam već i zadnji put rekla je samo pokrenula postupak darovanja ali još to nije realizirano pa me zanima u kojoj smo fazi i kad ćemo zaista dobiti zemljište, dakle kada će nam biti darovano od Republike Hrvatske. Zapravo darovat će nam se nešto što je već naše ali eto nadam se da će odgovor biti doskora.
2. Drugo pitanje je vezano uz područje ispred područja naše zgrade Vodovoda. Tko je mijenjao kamene ploče ispred Euroherca odnosno s druge strane je Vodovod? Da li je to radio Grad Makarska, odnosno ako nije tko je investitor i kolika je vrijednost tih ulaganja? A kad smo već tu kod Vodovoda je li istina ono što se špekulira u javnosti da Grad Makarska urta, reklo bi se onako naški, dakle požuruje i inzistira na prodaji zgrade Vodovoda?
3. Vezano uz pojavu ove nažalost prirodne štetočine pipe. Dakle 3 palme su ugrožene, evo zamjenik mi signalizira 4. Koliko sam shvatila u postupku su liječenja. Zanima me da li su te palme već ranije preventivno tretirane ili su one preskakivane u proceduri? Međutim još me zanima ako je zaista, a još nismo dobili sigurnu potvrdu i palma ispred objekta Romana zaista bolesna zašto još uvijek nije uklonjena? Jer koliko ja znam njena neovisno o tome je li riječ o bolesti ili je riječ o ljudskom djelovanju i nečijem namjernom uništenju ta palma nema vjerojatnost oporavka, dakle očito je da se mora ukloniti i zanima me kada će Grad pristupiti tome?

**Gradonačelnik Grada Makarske** **Jure Brkan,** odgovara na postavljena pitanja:

1. Što se tiče dodjele državnog zemljišta, tj. u naravi Peškere, kao što ste sami napomenuli na Sv. Duju u Splitu na sjednici Vlade je donesena obvezujuća obveza u biti da se zemljište dodijeli Gradu Makarskoj. Očekivali smo da ćemo tu primopredaju u biti službeno uručenje imati za Dan Grada, nažalost do toga se nije došlo jer ima nekih, ne mogu vam sad to točno reći kakvih tehničkih problema, administrativnih, u Ministarstvu državne imovine u samom predmetu ali nema ništa krucijalno da može to ugrozit. Recimo da se to prolongiralo, evo čekamo signal iz Ministarstva državne imovine isto kao i vi. vjerujemo našoj Vladi da će to biti i sada više o rokovima pošto nije u mojim rukama ne garantiram, ne mogu vam to odgovorit ali vjerujem u dogledno vrijeme ne toliko daleko u budućnosti da će se to i dogodit.
2. Zamjena pločnika ispred Euroherca. Gradio je Grad. Vrijednost točno ne znam. Proveden je postupak javne nabavke. Cilj je bio da se ukloni, evo ja ću vam reći ovako iz prve ruke pošto sam dugo godina radio u Turističkoj zajednici Grada Makarske. Tu na tome terenu, znači onaj pločnik kojeg smo mijenjali možda ne znate ispred vrata Euroherca je bila jedna velika rešetka i ta rešetka je kupila svu vodu s toga pločnika. Pored onoga što se zadržalo na pločniku toliko je završavalo i u ovaj kanal. Taj komad je bio sproveden bukvalno na pola metra od ulaza u Turističku zajednicu nekoga promjera od 20 cm cijev i sad smo imali situaciju znači da u ovome doli nižemu, terenski nižemu dijelu Turističke zajednice koja je na najnižoj točci skuplja se sva oborinska voda sa ovoga pločnika izlazi u mlazu znači fi 20 cm promjera ne 20 pardon 15 i sva voda sa toga pločnika, voda sa krovova palače Tonoli i plus sve ovo šta pada na to jednostavno to išlo je na najnižu točku u jednu šahtu koja nije mogla to sve popit i uredno se dešavalo da popliva Turistička zajednica. E sad pošto imamo investiciju izgradnju investicijskog centra to smo morali nekako sanirat. Ovdje je sada bilo bilo predviđeno da se izvede oborinska voda, da se ta cijev anulira da više tu voda ne izlazi nego da ide vamo u redovan tok kuda bi trebala ići. Radovi su ja mislim, ne znam tko je bio izvođač, javnom nabavkom A3 je dobio, određen je nadzor firma Arhitektonika i tako da ima nekih, nažalost nije još koliko vidim do kraja završeno, ima nekih manjkavosti u tome momentu. Ma ima manjkavosti ja sam vidio da leži voda a što je cilj bio da ne leži, ispravlja se, gledajte muke po izvođačima, muke sa nadzorom, ja vjerujem da će to u konačnici ispast lipo i dobro. Također taj dio kamena kojega smo otamo izvadili smo prebacili u Franjevački samostan u Malakološki muzej i tako da u biti iskoristili smo, reciklirali smo ga, uredili smo i jednu i drugu površinu. Vodovod s tim nema konkretno nikakve veze. Znači ovo je čisto uređenje javno-prometne površine. Kažete Grad Makarska urta da se proda zgrada Vodovoda. Ne. Idemo ovakav slijed, Vodovod je preselio u novu zgradu, Vodovod ima visokovrijednu parcelu u centru grada Makarske. vodovodu za njegov razvoj nije primarno da se bavi nekretninama ni afitavanjem nego je primarno da gradi cijevi za održavanje infrastrukture kako u dovodu tako u odvodu. Mi tražimo da Vodovod gradi vodospreme po Makarskoj, mi tražimo da Vodovod radi kanalizaciju po Makarskoj. Normalno sve to košta. To se financira iz ovih plaćanja a isto tako ja kažem zašto se ne bi mogla vodosprema financirat i neka Vodovod proda tu zemlju i neka sagradi vodospremu u Kotišini. E sada niti se urta, to je bilo na Nadzornom odboru odluka da se ide u formiranje građevinske parcele. Evo iman konkretno postupke koji su bili u Vodovodu ali nitko ne urta samo jednostavno ne možemo pustit da stoji vrijedna nekretnina a istovremeno da nam fali za izgradnju infrastrukture. Evo kolega Vranješ će vam malo bolje same postupke u Vodovodu pošto je predsjednik Nadzornog odbora reći u kojoj je to fazi.

**Zamjenik gradonačelnika Grada Makarske Joze Vranješ,** odgovara na postavljeno pitanje:

1. Evo kao što je gradonačelnik rekao nekretninu za koju pitate je u vlasništvu trgovačkog društva Vodovod Makarska d.o.o. Grad Makarska je 50% vlasnik tog trgovačkog društva i Nadzorni odbor društva je onaj koji može donijeti odluku a koju može provest nakon toga Uprava društva, om prodaji te nekretnine. Dakle prva stvar je ta što Grad Makarska u Vodovodu nema natpolovičnu većinu u Nadzornome odboru jer je njegov postotak vlasništva 50% dakle Grad Makarska ne može ni donijet sam takvu odluku ni putem svojih predstavnika u Vodovodu. A ono što je važno Gradu Makarskoj to je da kad se proda ta nekretnina, odnosno kad dođe do toga momenta da se novci ulože u infrastrukturu a evo nešto je spomenuo i gradonačelnik. Dakle ta odluka je na Nadzornom odboru društva Vodovod d.o.o. Makarska. Kad svi oni koji su dioničari pokažu interes i donesu odluku da su se postigli svi uvjeti koji njih zadovoljavaju da se to proda ja vjerujem da će se to realizirat, naravno putem javnog natječaja da će se postići cijena kakvu to zemljište i zaslužuje. Mislim da je to to.

**Zamjenik gradonačelnika Grada Makarske Dražen Nemčić,** je odgovorio na postavljeno pitanje:

1. Istina je pojavio se nametnik koji napada palme i do sada koliko imamo informacije stradale su 4 palme ali na privatnim zemljištima. Znači Grad Makarska je već ima, koliko se mogu sjetit, ima jedno2-3 godine kad je bio onaj veliki led taman u prosincu i siječnju baš zato što su palme bile čudnoga izgleda obavio je pregled svih palmi i tada nije utvrđeno da se radi o nametniku, međutim bila je preporuka da se svakako tretiraju jer tada je bila mislim Španjolska aktualna, Italija i samo je bilo pitanje kad će se spustiti kod nas, tako da Grad Makarska redovito 3 puta godišnje tretira palme na javno-prometnim površinama. Jer ipak radi se o palmama kad su u nečijim dvorištima, one su nečije vlasništvo i baš Grad ne bi imao nekih elemenata za tretirat tako da evo nadam se da je ovo, da ćemo stat na tome ali situacija je da kad se primijeti da je nešto sa palmom da je onda nažalost gotovo. Ne može se tu puno pomoć, barem takve informacije iman jer onda je ona kako se to kaže malo se poklepi i tad baš nema pomoći jer ona je puna ličinki. Evo Grad redovito tretira svoje palme i pomoći ćemo građanima na koliko možemo načina i savjetodavno a ako bude stvarno neka pošast pa možemo vidit ovisno o situaciji. Palma ispred Romane imamo informaciju da još nisu završena sva vještačenja na palmi jer tribalo bi napravit neka skuplja vještačenja za, ne znam sad točno koja, ali uglavnom u planu nam je da, Policija je rekla tako, takvu imam informaciju iz MUP-a, međutim evo čim se to riješi ja se nadam da ćemo kroz prvi mjesec uklonit palmu i da će bit zasađeno novo drvo u proljeće jer zimi se ne sade tako da. Pokušat ćemo napravit da ne oštećujemo kamen, znači nekako ispilat, nekako bagerom izdubit tako da nema dodatnih radova osim samo nje što se može.

**Vijećnica Gordana Muhtić,** komentar odgovora:

1. Mislim da je fitosanitarna zaštita i zaštita zdravlja ljudi primarna od privatnog interesa. Dakle trebalo je po mom mišljenju kontaktirati vlasnike palmi privatnih i na njima tretirati. Malo me čudi ovaj odgovor za Romanu i ako je zaista riječ o bolesti i ako postoji uopće opasnost da je riječ o bolesti onda svako odgađanje a ovo se odgađa već 5 mjeseci po meni samo povećava šansu zaraze ostalih pa mi u tom dijelu čini mi se sad već opasnim za sve ostale, da povećavamo naprosto šansu zaraze.
2. Što se tiče odgovora vezano za Peškeru gradonačelniče zadovoljna sam odgovorom iako nisam zadovoljna onim što čujem ali nažalost to nije do vas i u tom dijelu zahvaljujem što ste priznali da ne znate kad će se u konačnici ipak realizirati taj postupak darovanja koji je krenio za Sv. Duju. Ja se nadam do Sv. Duje 2019. da ćemo ipak to u konačnici imati.
3. Vezano za Vodovod zamjenik je ponovio ono što svi znamo. Znamo da Grad Makarska nema većinu u Vodovodu no obadvojica ste mi potvrdili da Grad Makarska jeste za to da se nekretnina proda. Moje osobno mišljenje a vjerujem da bi se i moje kolege u Klubu složili da u konkretnom slučaju Vodovod Makarska pod trenutnim rukovodstvom direktora zaista uspješno radi i na svim postupcima i procesima izgradnje vodosprema a i na aglomeraciji, prijavama za EU projekte i formiranju građevinskih čestica i upisivanju zemljišta na Zadvarju dakle svih područja. Da se vrlo uspješno radi bez prodaje ove nekretnine, a mislim da prodaja jedne takve nekretnine u centru grada dugoročno nije u interesu grada Makarske zato što je novac koji će se dobit će se jednokratno iskoristit a recimo i rentavanje, afitavanje kako ste vi to nazvali, može biti korisno, može se područje dati nekome, recimo može imati i Grad Makarska interesa da se taj prostor u centru grada koristi za neku društvenu djelatnost, dakle da ima kroz duži period riješeno više stvari. Što se tiče kamena i ovog obrazloženja za Euroherc zadovoljna sam, znam da uređujete prezentacijski centar, to je projekt koji je nastavljen i započet još idejno ranije tako da s time se slažem. Samo se nadam da to područje neće u večernjim satima postati štekat nego da će ostati slobodno i otvoreno područje. Molila bih samo upisanom obliku ulaganje i potvrdu ovoga da neće biti davano u najam za neke druge ugostiteljske svrhe toga područja. Područje ovo sad koje ste uredili ispred Euroherca.

**Gradonačelnik Grada Makarske** **Jure Brkan,** odgovara na komentar:

1. Što se tiče same javne nabavke i cjenika radova i svega ostalog to ćete dobiti u pisanoj formi. Da vam ja sada dajem gataru što će biti u budućnosti s tim prostorom to ne mogu vam dat. Ali ovako vizija vam je to je javno-prometna površina koja je u naravi sada bila dosad i biti će i ubuduće. Javno-prometna površina koju u biti ako insinuirate da bi mi dali nekome u zakup tu javnu površinu to je suludo jer samim tim zatvaramo prostor i Kreditnoj banci Zagreb i Eurohercu. I to dosad nije nitko da i ja ne vjerujem da će to itko i dat jer jednostavno s time blokiramo vamo objekte koji nemaju pristupa do sebe.

**Vijećnica Gordana Muhtić,** komentar odgovora:

1. Evo sad ste mi odgovorili, ne morate onda u pisanom obliku. Ostat će javno-prometna površina. Hvala.

**Predsjednik Gradskog vijeća Grada Makarske Marko Ožić-Bebek,** odgovora na pitanje:

1. Javno-prometnu površinu je uvijek moguće iznajmiti. Bilo bi šteta da se ne iznajmi, bacanje novaca, ne uzimanje novaca za nešto drugo ali eto vi ste zadovoljni s odgovorom i ja sam zadovoljan.

**Vijećnik Sretan Glavičić,** postavlja pitanja:

1. Prvo pitanje se odnosi na pijacu i onaj zid sa sjeverne strane pijace koji ima svoju funkciju i ulogu i interesira građane kad ćete ga završit i da li ćete ga ostavit onako ili ćete ga dovest u situaciju s obzirom na centar grada da bude kako treba biti. Odmah uz to pitanje vezano su me također zamolili stanovnici koji tu žive da oni reflektori koji imaju svoju ulogu na tom mjestu s obzirom na sve ono što se dešava da li se mogu prilagoditi da im ne udaraju u kuće okolnih građana jer je očito da im to dugo vremena smeta a ništa se ne dešava, što vjerujem da sa sadašnjim mogućnostima oko reflektora i svih drugih stvari da se to može prilagoditi općem dobru.
2. Drugo pitanje se odnosi na proslavu i doček Nove Godine 31.12. ove godine da nas informirate nas i građane interesira gdje će to bit? Da li će to bit na Kačićevom trgu ili će se to održati na predjelu Osejave gdje je sada Božićni grad?
3. S obzirom da se planira po svim ovim pokazateljima koje imamo nova izgradnja na predjelu Dugiša poviše Gradske sportske dvorane gdje će se planira, vjerojatno neki trgovački, neki centar. U nekom prijašnjem razgovoru i izjavama je bilo da bi kroz taj objekt investitor obvezao i napraviti dvoranu za kino, a mi ga očito dugo godina kao što svi znamo nemamo, da li imate informaciju da li se ide u tom pravcu, da li će se to realizirati?

**Zamjenik gradonačelnika Grada Makarske Dražen Nemčić,** je odgovorio na postavljeno pitanje:

1. Zid je podignut zato što će se na njega vezati konstrukcija gornjega dijela, znači kad se bude radila druga faza. Prvi je bio napravljen od bloketa i nije bio dovoljno siguran da bi mogao adekvatno nositi tu konstrukciju i bio je prenizak i čak instalacije strujne su bile s vanjske strane. Normalno neće ostati u onome stanju, ono je samo privremeno napravljeno, znači uredit će se. Ako treba čak imamo ideju na njega možda eventualno osmislit ili sadržaj, naziv Gradska tržnica Makarska ili kad bude edukacija vezano za odlaganje otpada. Uglavnom iskoristit će se. Reflektori tržnica evo normalno svjetlosno o0nečiščenje ne smije ugrožavati ničije zdravlje. Nisam imao dosad informaciju za ovo ali evo uputit ćemo redare da vide točno o čemu se radi. Ako imate konkretno neki baš da se zna slobodno recite pa ćemo normalno udovoljit našim građanima i pomoći.

**Gradonačelnik Grada Makarske** **Jure Brkan,** odgovara na postavljena pitanja:

1. Doček Nove Godine, konkretno mislite na koncert. Dosad uvik je bilo da je to na Kačiću i to je meni nekako bilo i je i dalje primjeren ambijent, jedna lipa kulisa, lipa slika iz Makarske, pogotovo kad taj Kačić bude pun u nekom novogodišnjem ozračju, svjedoci smo toga prošle godine za vrijeme koncerta Željka Bebeka. I normalno taj je plan bio i za ovu godinu. Međutim sada kada je krenio Božićni grad s novom lokacijom na Osejavi jednostavno vidimo da tamo u biti u ovih 15 dana koliko tamo funkcionira da je stvarno dobro, da je posječeno, da je ona bina koja je trenutno sad postavljena kao velika koncertna bina može veliku publiku kako da kažem to pokriti ispred sebe i oko sebe i nekako razmišljamo da ostavimo i taj novogodišnji koncert na Osejavi gdje je sadašnja lokacija Božićnog grada. Još nismo donili konačnu odluku i ne znamo što nam je iskreno pametnije i efektnije. Ova sadašnja lokacija na Osejavi može privući puno publike, međutim bojim se te disperzije zvuka. Tehničke su stvari u pitanju. Kulisa je dobra, okićena šuma iza, Božićni grad sa svim onim svjetlima, uređeno, dobro izgleda i tu bi moga bit jedan dobar kvalitetan novogodišnji doček. S druge strane da im treba 3 dana da primiste sada onu binu sa Osejave na Kačić, eto ima i jedan taj tehnički problem jer premještanjem bine gubimo 3 dana u biti pozornicu. Šta da vam kažem, konačnu odluku nismo još donijeli jer ne znamo što bi moglo bit efektnije. Gledamo da iskoristimo lokaciju što je moguće bolje i da to bude krcato. Tako ima iskustvo Gibonnijeva koncerta koji se pokazao odličan ali opet govorimo o litnjem vremenu a ovo su sada neke druge prilike. Vjerojatno ćemo da pojednostavimo stvar ostavit binu na Osejavi i novogodišnji koncert će biti na Osejavi to je zasada izgledno ali kažem vam u startu smo tili i namjeravali to napravit na Kačiću. Dakle to vam je ono što se tiče toga. Znači nismo još donili konačnu odluku, gledamo, pratimo, kako se to događa na otvorenju, na ovim koncertima koji su bili s glavne bine pokazalo se stvarno vrhunski i sad ne bi htjeli to pokvarit sa 3 dana premještanja bine, razglasa i rasvjete, najvjerojatnije ćemo je ostavit tamo.

*Vijećnik Josip Paunović je pristupio na sjednicu Gradskog vijeća.*

1. Što se tiče trećeg izgradnja Dugiša, obveza dvorane za kino. Da po pravomoćnoj građevinskoj dozvoli koja je godinama dva puta bila na reviziji Ministarstva graditeljstva, dva puta je bivši gradonačelnik slao na reviziju, dva puta je vraćana da je sve uredno. Od prvih varijanti sa kinom do sadašnje varijante koja se gradi govorimo o jednome malome shoping centru. Vizualno dobro izgleda bar po onim nacrtima. Što sam ja vidio u vizualima. Stvar je tu privatnog investitora šta će on radit unutra. Koliko ja znam investitor ima namjeru jednu dvoranu pustit za kino sadržaje, u pregovorima je sa kino distributerima, ne znam kojim. Koliko ja znam namjera postoji, međutim sad je kombinacija kako Grad može na to utjecat. U startu da je dopustio, da nije oteza, da nije na revizije građevinske dozvole, vjerojatno bi to dosad bilo realizirano a sad da mi utječemo na investitora ne znam u kojem kontekstu. Znači govorimo o privatnim osobama, govorimo o privatniku investitoru koji je vlasnik prostora, govorimo o privatniku kino distributeru. Sad kako Grad u to se može upetljat ja ne vidim način. Da subvencioniramo privatnika to mi baš nije drago. Građevinska dozvola je izdata u skladu sa projektom i u njoj postoji dvorana opće namjene koliko ja znam a šta će privatnik u nju stavit, u građevinskoj dozvoli nema obaveze kino dvoranu. Dva puta je bila na reviziji ta, bivši gradonačelnik je dva puta slavao tu građevinsku dozvolu, dva puta se vratilo. Da nisu prošle te 4 godine u izgradnji možda bi dosad digli.

**Vijećnik Milan Grbavac,** postavlja pitanje:

1. Radi se o koncesiji za dimnjačara. Ovo Gradsko vijeće je donijelo odluku da da koncesiju na 4 godine za dimnjačara, međutim ja ne znam da li se išlo do kraj, da li je raspisan natječaj, u biti dimnjačara nema. Di je zapelo? Građani apeliraju, traže, mole, dimnjačara nema. Prema tome ja bih volio da ovdje kažete građanima odgovorite zašto nema dimnjačara.

**Gradonačelnik Grada Makarske** **Jure Brkan,** odgovara na postavljeno pitanje:

1. Kao što ste vidili u materijalima na idućoj sjednici Gradskog vijeća koja će biti idući petak bit će vam ponovno odluka o dodjeli koncesije za dimnjačara. Ona ima svoj životni vijek. Kao što ste rekli istekao je i sad se produžava novi u zakonskom roku.

**Vijećnik Milan Grbavac,** komentar odgovora:

1. Ja mislim da niste ako je dat na 4 godine 16.05.2018. nego izgleda da nije raspisan natječaj za tu koncesiju.

**Gradonačelnik Grada Makarske** **Jure Brkan,** odgovara:

1. Koncesiju dodjeljuje Gradsko vijeće dimnjačarskoj službi i to vam već ide idući petak na Gradsko vijeće.

**Vijećnik Milan Grbavac,** odgovara:

1. Odluka je donešena 16.05.2018.

**Pročelnik Upravnog odjela za komunalne djelatnosti Matko Lovreta,** odgovara na postavljeno pitanje:

1. Evo ja ću samo kratko objasniti. Nije donesena odluka o koncesiji za dimnjačara nego je donesen godišnji i trogodišnji plan davanja koncesija znači sukladno Zakonu o koncesijama mi moramo odnosno Gradsko vijeće donijeti plan kojeg se mora držati. Tek tada treba raspisati koncesiju, a star koncesija je nemojte me držati za riječ istekla ili 2007., uglavnom već davnih dana je istekla ta koncesija. Bivši gradonačelnik je prije neke 2-3 godine donio kao neku odluku da će do raspisivanja koncesije, znači te poslove, znači dimnjačarske poslove obavljati dosadašnji koncesionar. Ime i prezime mu ne znam napamet za kojeg sam čuo da je navodno otišao u mirovinu. Znači mi smo prošle godine, odnosno ove godine u petom mjesecu donijeli taj trogodišnji plan i godišnji plan davanja koncesija gdje je predviđena koncesija za dimnjačara znači u ovoj godini, međutim preduvjet za davanje koncesije je prvo donošenje odluke o obavljanju dimnjačarske službe koju Gradsko vijeće nikad nije donijelo. Znači ne možete dat koncesiju a nemate propisano na koji način će dimnjačar obavljat tu službu. Predvidili smo znači na sljedećem Gradskom vijeću, dobili ste materijale i odluku o komunalnim djelatnostima koje se obavljaju na temelju koncesije budući se mijenja zakon pa tu također ponovno spominjemo dimnjačarsku službu i ide odluka o obavljanju dimnjačarske službe. Nećemo moć dati koncesiju u ovoj godini jer ovo vijeće će tek sada bit. To nije bilo na onoj sjednici u devetom mjesecu kad je bila ona sjednica zbog vatrogasnih vozila nešto što je bilo žurno, znači to nije išlo na to Vijeće, znači nije nam mogla ići odlika o dimnjačarskoj službi. To će ići na sljedeće Vijeće. Tek kad se donese ta odluka onda znači morate oformit stručno povjerenstvo koje će napravit sukladno Zakonu o koncesijama stručne analize, ocjenu stanja u prostoru i onda se raspisuje koncesija sukladno Zakonu o koncesijama i javnoj nabavi. Što znači da će vam ovaj zimski period, ova zima znači proći bez koncesije o dimnjačaru. Međutim to ne znači da građani ne mogu koristit usluge dimnjačara. Bilo koji dimnjačar koji je registriran za obavljanje tih poslova on se može obratit Gradu, odnosno može pružati usluge dimnjačara na poziv građana, međutim tu postoji mogućnost da će dimnjačar odbit pružat te usluge iz razloga bojazni da ne bi izgubio koncesiju koju on možda ima na nekom drugom području. Zašto? Zato što on ne smi obavljati dimnjačarske poslove na području druge jedinice lokalne samouprave na kojem nema koncesiju ako je grad ili općina na svom području već nekome dodijelila koncesiju. Ukoliko nije dodijelila koncesiju nema zapreke da on ne obavlja te poslove. Znači u takvim situacijama dimnjačar bilo koji se nama može obratit sa zahtjevom da mu izdamo potvrdu da Grad u ovom trenutku nikome još nije izdao koncesiju za obavljanje dimnjačarske službe, mi ćemo to bez problema dati jer nismo ni dali i on bez problema može obavljat te poslove po pozivu građana i naravno građani će onda njemu tu uslugu platit sukladno njegovom cjeniku.

**Vijećnik Ivan Šimić,** postavlja pitanje:

1. Ja ću se isprovociran prvim pitanjem vratiti na problematiku mladih u gradu odnosno problematiku sporta, pa bi htio jedno pitanje postavit s tog područja. Naime svjedoci smo kako okupacijske politike dominiraju političkim prostorom u Republici Hrvatskoj pa tako jedna od posljedica tih okupacijskih politika je i pretilost mladih u Republici Hrvatskoj gdje smo na prvom mjestu u Europi. Te okupacijske politike razvijaju kulturu nerada i razbijaju zajedništvo kako bi se lakše mogle provodit. To se jasno očitava i u našemu gradu gdje kada vidimo imamo prekrasne sportske objekte u kojima u pedagoški prihvatljivom vremenskom, dnevnom vremenskom razdoblju od 08.00 do 18.00 sati ne vježba niti 10% mladih ljudi koji obitava u ovome gradu. Dakle to je realna slika grada Makarske i Makarskog sporta. Sport je neobično važan jer čini čovjeka zdravim i u medicinskom smislu i u socijalnom smislu, stvara ga jakim za zadatke koje život donosi pred njim. Postavlja se pitanje gospodine gradonačelniče kad ćemo napraviti zaokret u gradu Makarskoj prema tom obliku života grada? Dakle ovo sam pitanje isto postavio i vašem prethodniku gospodinu Biliću i nikada nisam dobio kvalitetan odgovor a kamoli da se nešto napravilo u tom smjeru. Za ispitivanje vjerodostojnosti ovih podataka vjerujte mi ne trebate uopće provjeravati ja živim kod Sportskog centra i živim na Sportskom centru i svakodnevno tamo boravim pa prema tome podaci o aktivnostima mladih u sportu su vrlo jasni. U sukladnosti s tim bi vas samo htio izvijestiti da obratite pozornost da evo već 2 godine imamo Odbor za sport i obrazovanje a nije se niti sastao, niti jedanput. Dajte mi samo recite neki suvisli odgovor.

**Gradonačelnik Grada Makarske** **Jure Brkan,** odgovara na postavljeno pitanje:

1. Kažete niste dobili konkretan i zadovoljavajući odgovor. Ne znam ni ja koji bi vas odgovor sada zadovoljio. To što ste rekli je alarmantna pojava. Ja je ne bih nazvao okupacijska politika, ja ne znam uopće šta taj termin znači ali pretilost djece svakako nije poželjna i što se tiče samog zdravlja te djece a i samog demografskog razvoja naše nacije. Međutim ono što ja mogu reći za Grad kao što ste rekli u sportske terene ulaže i idemo s time da omogućimo znači terene za sportski život mladih. Također Grad Makarska plaća Zajednicu sportskih udruga koja znam broji 36 članova, 36 sportskih udruga u Makarskoj postoji, 36 sportova, klubova koji su članice Zajednice sportskih udruga. Za sve njih Grad omogućava besplatno korištenje sportskih terena. Ja znam da dosta nekih, neke neću reći sve, neki od klubova imaju intenzivne programe rada sa mladima. Također to znam i kroz naš natječaj koji provodimo vezano za projekte i natjecanja u kojima financiramo skoro svaki klub koji ima svoj program rada sa mladima. Govorimo o jednome kako da kažem i sociološkom pitanju i problemu zbog čega su ti mladi pretili, zbog čega se ne bave sportom. To može bit i subjektivno pitanje jer ja imam jedino na to subjektivan odgovor kao otac dvoje djece koja niti su pretila, koja se bave sportom, normalno kao svaka djeca prominili su dosad 10-ak sportova ali ja ih stalno guram neka idu neka treniraju pa šta bilo samo da ne sjede. Zato da kažem vam ne znam kakvi bi vas odgovor trebao zadovoljit. Pojava je opasna, pojava je ozbiljna ali stvarno Grad ide u jednome smjeru da potiče bavljenje mladih sportom, Grad ide u smjeru da im omogući dobre i kvalitetne sportske terene na kojima se mogu baviti sportom, međutim pitanje je ozbiljno. E sad Odbor postoji, to ste dobro rekli. Ja mislim da bi upravo bilo tema nek se Odbor, već je mislim konstituiran, ima i predsjednika, neka raspravi malo nek nam da neku smjernicu po kojoj ćemo mi dalje postupit. Mi neću reći da radimo paušalno iz godine u godinu ali svaki put gledamo znači šta se radilo prošle godine, do kojega smo efekta stigli, koji su problemi bili i probajemo to nekako bajpasirat da budemo pametniji u idućoj godini. Međutim možda baš upravo tu, zašto Odbor, evo ja sad ne mogu se napamet sjetiti tko je predsjednik Odbora za sport, Miro Mucić, gospon Miro sazovite molim vas Odbor, dajte raspravite to, dajte nama neke smjernice, da vidimo, da pokušamo nešto od toga i mi primijenit u praksi. Kažem pitanje je zabrinjavajuće međutim nema konkretnog odgovora. Ja sam vam rekao šta mi radimo.

**Vijećnik Ivan Šimić,** komentar odgovora:

1. Zahvaljujem gradonačelniku na odgovoru ali sa rezultatima nisam zadovoljan.

Nakon aktualnog sata, a u skladu s člankom 77. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

1. Prijedlog Zapisnika s 10. sjednice Gradskog vijeća Grada Makarske održane 19. rujna 2018. godine
2. Prijedlog Polugodišnjeg izvještaja o izvršenju Proračuna Grada Makarske za razdoblje siječanj-lipanj 2018. godine
3. Prijedlog Odluke o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini
4. Prijedlog Odluke o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene
5. Prijedlog I. Izmjena i dopuna Proračuna Grada Makarske za 2018. godinu
6. Prijedlog Odluke o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjene
7. Prijedlog Proračuna Grada Makarske za 2019. godinu i projekcije za 2020. i 2021. godinu
8. Prijedlog Odluke o izvršavanju Proračuna Grada Makarske za 2019. godinu
9. Prijedlog Odluke o izmjenama i dopunama Odluke o porezu na korištenje javnih površina na području Grada Makarske
10. Prijedlog II. izmjene i dopune Odluke o socijalnoj skrbi Grada Makarske

**Na znanje:**

* IV. Odluka o preraspodjeli sredstava planiranih u Proračunu Grada Makarske za 2018. godinu (dječji vrtić)
* V. Odluka o preraspodjeli sredstava planiranih u Proračunu grada Makarske za 2018. godinu (javna nabava za izradu projekta sanacije dijela mula, obalnog zida i pločnika – Marineta)
* VI. Odluka o preraspodjeli sredstava planiranih u Proračunu grada Makarske za 2018. godinu (uređenje prostora za privremeni rad Glazbene škole)

**Predsjednik Gradskog vijeća Grada Makarske Marko Ožić-Bebek** je otvorio raspravu.

**Vijećnik Jagoda Martić** je kazala kako smatra da bi točka 10. predloženog dnevnog reda trebala biti prije točke u kojoj će se raspravljati o prijedlogu proračuna jer nije logično da se u proračunu predviđa nešto o čemu još nije donesena odluka.

**Gradonačelnik Grada Makarske Jure Brkan** je odgovorio kako se ne može donijeti odluka ako za nju nisu predviđena sredstva u proračunu.

**Predstojnica Ureda gradonačelnika Lara Rakušić Ivanković** je pojasnila proceduru utvrđivanja redoslijeda točki dnevnog reda i pojasnila kako je potrebno prvo predvidjeti sredstva na proračunskoj poziciji kako bi se onda donijela odluka.

**Zamjenik gradonačelnika Grada Makarske Joze Vranješ** je pojasnio kako su nedavno imali primjer da je donesena odluka o otkupu zemljišta za potrebe izgradnje trga Kraljice mira na Zelenki pa je onda nakon nadzora akta utvrđeno kako je potrebno prethodno osigurati financijska sredstva na proračunskoj poziciji i bilo je potrebno ponoviti proceduru i izmjenama i dopunama proračuna osigurati sredstva i nakon toga ponovno ussvojiti odluku da bi bila valjana.

S obzirom da više nije bilo prijavljenih za raspravu **predsjednik Gradskog vijeća Grada Makarske Marko Ožić-Bebek** je predloženi dnevni red stavio na glasovanje.

*Ovako predloženi dnevni red je usvojen jednoglasno s 15 (petnaest) glasova ZA.*

1. **Prijedlog Zapisnika s 10. sjednice Gradskog vijeća Grada Makarske održane 19. rujna 2018. godine**

**Vijećnica Gordana Muhtić** je kazala kako je zadnji zapisnik sa sjednice Gradskog vijeća dostupan na web stranici Grada Makarske zapisnik sa 7. sjednice Gradskog vijeća Grada Makarske.

**Predstojnica Ureda gradonačelnika Lara Rakušić Ivanković** je odgovorila kako su i sada već dostupni zapisnici sa 8. i 9. sjednice na web stranici Grada Makarske u prijedlozima dnevnog reda i materijalima za sjednice koje su održane u međuvremenu ali će služba postaviti i u rubriku zapisnika sa sjednica Gradskog vijeća sve zapisnike koji su usvojeni već do kraja današnje sjednice Gradskog vijeća.

S obzirom na to da za raspravu nije bilo više prijavljenih vijećnika predsjednik Gradskog vijeća Grada Makarske je Prijedlog zapisnika s 10. sjednice Gradskog vijeća Grada Makarske održane 19. rujna 2018. godine stavio na glasovanje.

*Zapisnik s 10. sjednice Gradskog vijeća Grada Makarske održane 19. rujna 2018. godine je jednoglasno usvojen sa 15 (petnaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 15 od 17 vijećnika kao i da je nastavak održavanja sjednice pravovaljan.

1. **Prijedlog Polugodišnjeg izvještaja o izvršenju Proračuna Grada Makarske za razdoblje siječanj-lipanj 2018. godine**

Uvodno obrazloženje prijedloga Polugodišnjeg izvještaja o izvršenju Proračuna Grada Makarske za razdoblje siječanj-lipanj 2018. godine je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Polugodišnjeg izvještaja o izvršenju Proračuna Grada Makarske za razdoblje siječanj-lipanj 2018. godine je dala v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je prijedlogPolugodišnjeg izvještaja o izvršenju Proračuna Grada Makarske za razdoblje siječanj-lipanj 2018. godine stavio na glasovanje.

*Polugodišnji izvještaj o izvršenju Proračuna Grada Makarske za razdoblje siječanj-lipanj 2018. godine je usvojen sa 14 (četrnaest) glasova ZA i 1 (jednim) SUZDRŽANIM glasom.*

1. **Prijedlog** **Odluke o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini**

Uvodno obrazloženje prijedloga Odluke o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Odluke o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini je dala v.d. pročelnica Upravnog odjela za financije i proračun Grada Makarske **Angela Kuran.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je prijedlog Odluke o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini stavio na glasovanje.

*Odluka o prijenosu prihoda i primitaka ostvarenih u 2017. godini i raspodjeli prihoda (viška) ostvarenog u 2017. godini je usvojena sa 14 (četrnaest) glasova ZA, 1 (jednim) SUZDRŽANIM glasom.*

1. **Prijedlog** **Odluke o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene**

Uvodno obrazloženje prijedloga Odluke o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Odluke o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene je dala v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganja iz rasprave je odgovorio **gradonačelnik Grada Makarske Jure Brkan.**

U pojedinačnoj raspravi je sudjelovao **vijećnik Marko Raos.** Na izlaganja iz rasprave je odgovorio **gradonačelnik Grada Makarske Jure Brkan,** a **zamjenik gradonačelnik Grada Makarske Joze Vranješ** je nadopunio odgovor gradonačelnika.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je prijedlog Odluke o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene stavio na glasovanje.

*Odluka o korištenju sredstava komunalne naknade u 2018. godini za građenje objekata predškolskog i školskog sadržaja, te javnih građevina sportske i kulturne namjene je usvojena sa 9 (devet) glasova ZA i 6 (šest) SUZDRŽANIH glasova.*

1. **Prijedlog** **I. Izmjena i dopuna Proračuna Grada Makarske za 2018. godinu**

Uvodno obrazloženje prijedloga I. Izmjena i dopuna Proračuna Grada Makarske za 2018. godinu je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga I. Izmjena i dopuna Proračuna Grada Makarske za 2018. godinu je dala v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika SDP-HNS-HSU u raspravi je sudjelovao **vijećnik Sretan Glavičić.**

U pojedinačnoj raspravi je sudjelovala **vijećnica Gordana Muhtić.**

Na izlaganja iz rasprave je odgovorio **gradonačelnik Grada Makarske Jure Brkan.**

U pojedinačnoj raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je prijedlog I. Izmjena i dopuna Proračuna Grada Makarske za 2018. godinu stavio na glasovanje.

*I. Izmjena i dopuna Proračuna Grada Makarske za 2018. je usvojena sa 9 (devet) glasova ZA, 5 (pet) glasova PROTIV i 1 (jednim) SUZDRŽANIM glasom.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 17 vijećnika kao i da je nastavak održavanja sjednice pravovaljan

1. **Prijedlog Odluke o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjene**

Uvodno obrazloženje prijedloga Odluke o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjeneje dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Odluke o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjene je dala v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganja iz rasprave je odgovorio **gradonačelnik Grada Makarske Jure Brkan.** Na izlaganja iz rasprave je odgovorio **zamjenik gradonačelnik Grada Makarske Joze Vranješ. Gradonačelnik Grada Makarske Jure Brkan** je nadopunio odgovor.

U pojedinačnoj raspravi je sudjelovala **vijećnica Jagoda Martić.**

Na izlaganja iz rasprave je odgovorio **gradonačelnik Grada Makarske Jure Brkan.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je prijedlog Odluke o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjene stavio na glasovanje.

*Odluka o korištenju sredstava komunalne naknade u 2019. godini za građenje objekata predškolskog i školskog sadržaja, te javne građevine kulturne namjene je usvojena sa 9 (devet) glasova ZA, 4 (četiri) glasa PROTIV i 1 (jednim) SUZDRŽANIM glasom.*

1. **Prijedlog Proračuna Grada Makarske za 2019. godinu i projekcije za 2020. i 2021. godinu**

Uvodno obrazloženje prijedloga Proračuna Grada Makarske za 2019. godinu i projekcije za 2020. i 2021. godinu je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Proračuna Grada Makarske za 2019. godinu i projekcije za 2020. i 2021. godinu je dala v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika SDP-HNS-HSU u raspravi je sudjelovao **vijećnik Sretan Glavičić.** Na izlaganja iz rasprave je odgovorila v.d. pročelnica Upravnog odjela za financije i proračun Grada Makarske **Angela Kuran.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek. Vijećnik Sretan Glavičić** je replicirao na izlaganje.

U pojedinačnoj raspravi je sudjelovala **vijećnica Gordana Muhtić.** Na izlaganje vijećnice je replicirao **predsjednik Gradskog vijeća Grada Makarske Marko Ožić-Bebek. Vijećnica Gordana Muhtić** je odgovorila na repliku.

U pojedinačnoj raspravi je sudjelovala **vijećnica Jagoda Martić.**

U pojedinačnoj raspravi je sudjelovao **vijećnik Miro Mucić.** Na izlaganje vijećnika je replicirala **vijećnica Gordana Muhtić.**

**Vijećnik Ivan Šimić** je sudjelovao u pojedinačnoj raspravi. Na izlaganje vijećnika je replicirao **vijećnik Sretan Glavičić. Vijećnik Ivan Šimić** je odgovorio na repliku.

U pojedinačnoj raspravi je sudjelovala **vijećnica Hloverka Novak Srzić.**

**Vijećnik Milan Grbavac** je sudjelovao u pojedinačnoj raspravi.

U pojedinačnoj raspravi je sudjelovaoi **vijećnik Marko Raos.**

Na izlaganja i pitanja iz rasprave vijećnika je odgovorio **gradonačelnik Grada Makarske Jure Brkan.**

**Vijećnica Gordana Muhtić** je nadopunila izlaganje iz rasprave.

Na izlaganja iz rasprave su odgovorili **gradonačelnik Grada Makarske Jure Brkan** i **zamjenik gradonačelnika Grada Makarske Joze Vranješ.**

U ime Kluba vijećnika SDP-HNS-HSU **vijećnica Gordana Muhtić** predlaže sljedeće amandmane na prijedlog Proračuna Grada Makarske za 2018. godinu sa projekcijom za 2019. i 2020. godinu:

**AMANDMAN 1:**

da se u proračunu osiguravaju sredstva

* za izgradnju dva dječja igrališta u iznosu od 150.000,00 kuna,

a sredstva za to osiguraju smanjenjem

* izgradnje Zadarske ulice u iznosu od 150.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 4 (četiri) glasa ZA predloženi amandman nije usvojen.*

**AMANDMAN 2:**

da se u proračunu osiguravaju sredstva za

* nabavku automatskog vanjskog defibrilatora 20.000,00 kuna

a sredstva za to osiguraju smanjenjem

* izvor 323. rashod za usluge u iznosu od 20.000,00 kuna

U ime predlagatelja **zamjenik** **gradonačelnika Grada Makarske Dražen Nemčić** je odgovorio kako za isto nema potrebe s obzirom da već postoje vanjski defibrilatori koji su ranije nabavljeni i ne prihvaća amandman.

**Vijećnica Gordana Muhtić** nakon dobivenog odgovora povlači podneseni amandman.

**AMANDMAN 3:**

da se u proračunu osiguravaju sredstva za

* uređenje i opremanje učionice OŠ Stjepana Ivičevića za djecu s poteškoćama u iznosu od 70.000,00 kuna

a sredstva za to osiguraju smanjenjem

* izvor 343 ostali financijski rashodi u iznosu od 70.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 4:**

da se u proračunu osiguravaju sredstva za

* poticaje za samozapošljavanje u iznosu od 70.000,00 kuna

a sredstva za to osiguraju smanjenjem

* izvor 343 ostali financijski rashodi u iznosu od 70.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 5:**

da se u proračunu osiguravaju sredstva za

* uređenje pristupnog puta za Zvjezdarnicu, Astro park i Spomenik revolucije na Glavici u iznosu od 200.000,00 kuna

a sredstva za to osiguraju smanjenjem

* izvor 323 rashod za usluge u iznosu od 200.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 6:**

da se u proračunu osiguravaju sredstva za

* rekonstrukciju ulice Put Makra u iznosu od 250.000,00 kuna

a sredstva za to osiguraju smanjenjem

* izvor 323 rashod za usluge u iznosu od 250.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 7:**

da se u proračunu osiguravaju sredstva za

* rekonstrukciju ulice Kažimira Ljubića u iznosu od 200.000,00 kuna

a sredstva za to osiguraju smanjenjem

* izgradnje Kipara Meštrovića s izlazom na D8 u iznosu od 200.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 8:**

da se u proračunu osiguravaju sredstva za

* rekonstrukciju ulice Neretvanskih knezova i spoj stepenica sa šetalištem Franje Tuđmana u iznosu od 200.000,00 kuna

a sredstva za to osiguraju smanjenjem

* izgradnje gradske sportske dvorane u iznosu od 200.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 9:**

da se u proračunu osiguravaju sredstva za

* stipendiranje studenata s invaliditetom – 1 stipendija u iznosu od 10.000,00 kuna

a sredstva za to osiguraju smanjenjem

* izvor 31. rashod za zaposlene u iznosu od 10.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 10:**

da se u proračunu osiguravaju sredstva za

* projekt obnove fasada u staroj gradskoj jezgri u iznosu od 400.000,00 kuna

a sredstva za to osiguraju smanjenjem

* ljetnom dežurstvu policije u iznosu od 400.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 11:**

da se u proračunu osiguravaju sredstva za

* projekt besplatnih instrukcija iz pojedinih predmeta u iznosu od 30.000,00 kuna

a sredstva za to osiguraju smanjenjem

* izvor 323 rashod za usluge u iznosu od 30.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**AMANDMAN 12:**

da se u proračunu osiguravaju sredstva za

* projekt kastracije napuštenih životinja u iznosu od 10.000,00 kuna

a sredstva za to osiguraju smanjenjem

* izvor 343 ostali financijski rashodi u iznosu od 10.000,00 kuna

U ime predlagatelja **zamjenik** **gradonačelnika Grada Makarske Dražen Nemčić** je odgovorio objasnivši zašto isto nije potrebno.

**Vijećnica Gordana Muhtić** nakon dobivenog odgovora povlači podneseni amandman.

**AMANDMAN 13:**

da se u proračunu osiguravaju sredstva za

* Gorsku službu spašavanja u iznosu od ukupno 125.000,00 kuna

a sredstva za to osiguraju smanjenjem

* izvor 323 rashod za usluge u iznosu od 25.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 4 (četiri) glasa ZA predloženi amandman nije usvojen.*

**AMANDMAN 14:**

da se u proračunu osiguravaju sredstva za

* izgradnju Udruge Sunce u iznosu od ukupno 200.000,00 kuna

a sredstva za to osiguraju smanjenjem

* izgradnja dječjeg vrtića Biokovsko zvonce u iznosu od 200.000,00 kuna

te u projekcijama za 2020. i 2021. osigura dodatnih 4.000.000,00 kuna kroz dvije godine.

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 4 (četiri) glasa ZA predloženi amandman nije usvojen.*

**AMANDMAN 15:**

da se u proračunu osiguravaju sredstva za

* Lokalni program djelovanja za mlade u iznosu od ukupno 30.000,00 kuna

a sredstva za to osiguraju smanjenjem

* izvor 323 rashod za usluge u iznosu od 15.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 4 (četiri) glasa ZA predloženi amandman nije usvojen.*

**AMANDMAN 16:**

da se u proračunu osiguravaju sredstva za

* smještaj troška stanovanja specijalista u iznosu od 50.000,00 kuna

a sredstva za to osiguraju smanjenjem

* izvor 323. rashod za usluge u iznosu od 50.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 4 (četiri) glasa ZA predloženi amandman nije usvojen.*

**AMANDMAN 17:**

da se u proračunu osiguraju sredstva za

* za Uskrsnice umirovljenicima, sredstva u iznosu od 300.000,00 kuna

a sredstva za to osiguraju smanjenjem

* izvor 343 ostali financijski rashodi za usluge u iznosu od 300.000,00 kuna

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*Sa 5 (pet) glasova ZA predloženi amandman nije usvojen.*

**Predsjednik Gradskog vijeća Grada Makarske Marko Ožić-Bebek** je nakon izjašnjavanja predlagatelja i glasovanja o amandmanima prijedlog Proračuna Grada Makarske za 2019. godinu i projekcije za 2020. i 2021. godinu stavio na glasovanje.

*Proračun Grada Makarske za 2019. godinu i projekcije za 2020. i 2021. godinu je usvojen sa 9 (devet) glasova ZA i 5 (pet) glasova PROTIV.*

1. **Prijedlog Odluke o izvršavanju Proračuna Grada Makarske za 2019. godinu**

Uvodno obrazloženje prijedloga Odluke o izvršavanju Proračuna Grada Makarske za 2019. godinu je dala **predsjednica Odbora za financije i proračun Gradskog vijeća Grada Makarske Marija Lelas**.

Uvodno obrazloženje prijedloga Odluke o izvršavanju Proračuna Grada Makarske za 2019. godinu je dala v.d. pročelnica Upravnog odjela za financije i proračun Grada Makarske **Angela Kuran.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je prijedlog Odluke o izvršavanju Proračuna Grada Makarske za 2019. godinu stavio na glasovanje.

Odluka o izvršavanju Proračuna Grada Makarske za 2019. godinu *je usvojena sa 9 (devet) glasova ZA i 5 (pet) glasova PROTIV.*

V.d. pročelnica Upravnog odjela za financije i proračun Grada Makarske **Angela Kuran** je kazala kako se:

* IV. Odluka o preraspodjeli sredstava planiranih u Proračunu Grada Makarske za 2018. godinu (dječji vrtić)
* V. Odluka o preraspodjeli sredstava planiranih u Proračunu grada Makarske za 2018. godinu (javna nabava za izradu projekta sanacije dijela mula, obalnog zida i pločnika – Marineta)
* VI. Odluka o preraspodjeli sredstava planiranih u Proračunu grada Makarske za 2018. godinu (uređenje prostora za privremeni rad Glazbene škole)

daju na znanje vijećnicima i o njima se ne glasuje.

1. **Prijedlog** **Odluke o izmjenama i dopunama Odluke o porezu na korištenje javnih površina na području Grada Makarske**

Uvodno obrazloženje prijedloga **Odluke o izmjenama i dopunama Odluke o porezu na korištenje javnih površina na području Grada Makarske** je dao pročelnik Upravnog odjela za komunalne djelatnosti **Matko Lovreta.**

U ime Kluba vijećnika SDP-HNS-HSU u raspravi je sudjelovao **vijećnik Sretan Glavičić.**

U pojedinačnoj raspravi je sudjelovao **vijećnik Ivan Šimić.**

Na izlaganja iz rasprave je odgovoriopročelnik Upravnog odjela za komunalne djelatnosti **Matko Lovreta.**

S obzirom na to da za raspravu više nije bilo prijavljenih vijećnika potpredsjednik Gradskog vijeća Grada Makarske je prijedlog Odluke o izmjenama i dopunama Odluke o porezu na korištenje javnih površina na području Grada Makarske stavio na glasovanje.

*Odluka o izmjenama i dopunama Odluke o porezu na korištenje javnih površina na području Grada Makarske je usvojene sa 9 (devet) glasova ZA, 1 (jednim) glasom PROTIV i 3 (tri) SUZDRŽANA glasa.*

1. **Prijedlog II. izmjene i dopune Odluke o socijalnoj skrbi Grada Makarske**

Uvodno obrazloženje prijedloga II. izmjene i dopune Odluke o socijalnoj skrbi Grada Makarske je dao v.d. pročelnik Upravnog odjela za društvene djelatnosti **Dražen Kuzmanić.**

Predstojnica Ureda gradonačelnika **Lara Rakušić Ivanković** je uvodno objasnila kako je u prijedlogu II. izmjene i dopune Odluke o socijalnoj skrbi Grada Makarske potrebno izmijeniti članak 2. koji glasi:

„Ova Odluka stupa na snagu osmog dana od dana objave u Glasniku Grada Makarske“

i zamijenit riječima:

„ Ove II. izmjene i dopune Odluke o socijalnoj skrbi Grada Makarske objavit će se u Glasniku Grada Makarske, a stupaju na snagu 01. siječnja 2019. godine.“

Predstojnica Ureda gradonačelnika **Lara Rakušić Ivanković** je obrazložila nužnost ovakve izmjene zbog osiguranja proračunskih sredstava za isplatu novčane potpore a koja su osigurana tek u Proračunu Grada Makarske za 2019. godinu koji se primjenjuje od 01. siječnja 2019. godine.

U ime Kluba vijećnika SDP-HNS-HSU u raspravi je sudjelovala **vijećnica Jagoda Martić.**

U pojedinačnoj raspravi je sudjelovala **vijećnica Hloverka Novak Srzića** na čije izlaganje je replicirala **vijećnica Jagoda Martić.**

**Gradonačelnik Grada Makarske Jure Brkan** je dao pojašnjenje na upite iz rasprave.

U pojedinačnoj raspravi je sudjelovao **predsjednik Gradskog vijeća Grada Makarske Marko Ožić-Bebek** na čije izlaganje je replicirala **vijećnica Gordana Muhtić. Predsjednik Gradskog vijeća Grada Makarske Marko Ožić-Bebek** je odgovorio na repliku. **Gradonačelnik Grada Makarske Jure Brkan** je odgovorio na upite iz rasprave.

U pojedinačnoj raspravi je sudjelovao **vijećnik Ivan Šimić.**

U pojedinačnoj raspravi je sudjelovala **vijećnica Gordana Muhtić.**

Na izlaganja iz rasprave je odgovoriov.d. pročelnik Upravnog odjela za društvene djelatnosti **Dražen Kuzmanić.**

**Vijećnik Ivan Šimić** je replicirao na izlaganje vijećnice Gordane Muhtić. Na repliku je odgovorila **vijećnica Gordana Muhtić.**

S obzirom na to da za raspravu više nije bilo prijavljenih vijećnika potpredsjednik Gradskog vijeća Grada Makarske je prijedlog II. izmjene i dopune Odluke o socijalnoj skrbi Grada Makarske kojih su sastavni dio i prihvaćene izmjene od strane predlagatelja stavio na glasovanje.

*II. izmjene i dopune Odluke o socijalnoj skrbi Grada Makarske kojih su sastavni dio i prihvaćene izmjene od strane predlagatelja su usvojene sa 11 (jedanaest) glasova ZA i 3 (tri) SUZDRŽANA glasa.*

Sjednica je završila u 16.15 sati. 

Zapisnik vodio:

Tonći Batinić, dipl. iur.

**Tajnica**              **Predsjednik**

**Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.v.r.